Jon Knudsen

Jon Knudsen (født 20. november 1974 på Høybråten i Oslo) er en norsk fotballtrener og tidligere fotballspiller, som er keepertrener for Norges kvinnelandslag i fotball.

 Spillerkarriere 
Knudsen vokste opp på Leirsund ved Lillestrøm. Hans ungdomsklubber var Leirsund Idrettslag og Lillestrøm Sportsklubb som han ble hentet til som guttelagspiller. Etter låneopphold hos Strømsgodset, Skjetten og Kongsvinger, gikk han i 1999 til danske FC Midtjylland. I 2000 gikk han til Stabæk, hvor han skulle bli værende i lang tid. I 2008 var han med å vinne seriegull med Stabæk. I 2009 ble han årets keeper i Tippeligaen.

Knudsen spilte for de fleste aldersbestemte landslag, men først som 33-åring debuterte han på Norges A-landslag. Det skjedde den 11. oktober 2008, i VM-kvalifiseringskampen mot Skottland.

 Trenerkarriere 
Etter sin spillerkarriere var Knudsen i flere år keepertrener på Norges Toppidrettsgymnas. I 2014 var han keepertrener for LSK Kvinner, og fra 2016 til 2018 hadde han samme rolle i Strømmen. I desember 2018 ble han ansatt som keepertrener for Lillestrøm.

I august 2022 ble det kjent at Knudsen var blitt engasjert som en del av trenerteamet til det norske kvinnelandslaget i fotball, og at han skulle fullføre 2022-sesongen med Lillestrøm før han fra januar 2023 tiltrådte en heltidsstilling i NFF.

 Familie 
Knudsen er fra Høybråten i Oslo. Han er bror av Mari Knudsen og Atle Knudsen, som blant annet er skapere av barneseriene Linus i svingen og Jul i Svingen. Knudsen selv hadde en liten rolle i sistnevnte serie, som «pappaen til Nure».

Jon Knudsen er far til Magnus Knudsen, som også er fotballspiller.

 Statistikk 
KlubbKamperMålPeriode Leirsund IL??? Lillestrøm801988-1998 Strømsgodset701996 Skjetten SK?0? Kongsvinger IL00? FC Midtjylland1401999-2000 Stabæk28502000-2011 Fredrikstad1602012 Lillestrøm002013
per 31. desember 2013

 Referanser 

 Eksterne lenker 




Kategori:Norske fotballspillere
Kategori:Norske landslagsspillere i fotball for herrer
Kategori:Norske fotballspillere i Danmark
Kategori:Fotballspillere for Lillestrøm SK
Kategori:Fotballspillere for Strømsgodset TF
Kategori:Fotballspillere for Skjetten SK
Kategori:Fotballspillere for Kongsvinger IL Toppfotball
Kategori:Fotballspillere for FC Midtjylland
Kategori:Fotballspillere for Stabæk Fotball
Kategori:Fotballspillere for Fredrikstad FK
Kategori:Personer fra Oslo